2021. gada Eiropas čempionāts daiļslidošanā
2021. gada Eiropas čempionāts daiļslidošanā bija jānorisinās no 25. līdz 31. janvārim Horvātijas galvaspilsētā Zagrebā, Arena Zagreb. Medaļas tiktu sadalītas vīriešu, sieviešu, pāru un deju pāru slidojumos. Par rīkotājpilsētu Zagreba tika paziņota 2018. gada jūnijā. Pilsētā sacensības iepriekš notika 1974., 1979., 2008. un 2013. gadā. Covid-19 pandēmijas ietekmes dēļ Starptautiskā Slidošanas savienība (ISU) sacensības atcēla 2020. gada 10. decembrī. Šī bija pirmā reize kopš Otrā pasaules kara, kad Eiropas čempionāts nenotika. 2022. gada 12. oktobrī ISU paziņoja, ka Zagreba kļūs par rīkotājpilsētu 2025. gada Eiropas čempionātam.